
 DR.31.3.2005 

 
 

38 

bandar yang tidak mempunyai pili bomba.  Bersetujukah Yang Berhormat dengan cadangan 
saya supaya kita minta kementerian berkenaan atau bomba ini membuat survey seluruh 
negara dan bentangkan kepada kita, kepada Ahli-ahli di Parlimen ini, berapa jumlah pili-pili 
bomba yang diperlukan di seluruh negara?  Terima kasih. 

Puan Tan Ah Eng:  Tuan Yang di-Pertua, saya memang bersetuju dengan 
cadangan Yang Berhormat sebab di kawasan saya iaitu kawasan Skudai menghadapi 
masalah ini ialah kerana di tempat saya pun tiada balai bomba, walaupun telah 
dicadangkan dan diluluskan sebelum ini.  Saya sungguh berharap balai bomba yang 
dirancang itu dapat diwujudkan dengan secepat mungkin untuk memberi perkhidmatan 
yang lebih berkesan kepada rakyat. 

Tuan Yang di-Pertua, perkara terakhir yang saya ingin bangkitkan dalam Dewan 
yang mulia ini ialah baru-baru ini Yang Berhormat Menteri Kesihatan menyatakan 
kegagalan peperiksaan 55% daripada jururawat pelatih telah mengakibatkan masalah 
kekurangan jururawat di hospital-hospital.  Beliau juga menyatakan bahawa satu lagi unsur 
kekurangan jururawat terlatih adalah disebabkan oleh Lembaga Akreditasi Negara (LAN) 
kerana LAN tidak menurunkan kuasa kepada institut latihan swasta dan tidak mengiktiraf 
kursus latihan jururawat yang dikendalikan oleh institut-institut itu. 

Perkara ini sangat serius dan perlu diberi perhatian dan tindakan mengkaji semula 
skim latihan jururawat yang dikendalikan oleh Kementerian Kesihatan termasuk syarat 
pengambilan, kandungan kursus, skim latihan, tenaga pengajar, kemudahan latihan dan 
sebagainya harus diadakan dengan secepat mungkin.  Jika, keadaan mengizinkan saya 
berharap Kementerian Kesihatan dapat mengadakan program latihan jururawat berasaskan 
hospital sama seperti latihan perguruan asas sekolah yang dijalankan untuk melatih guru-
guru sandaran. 

Program ini membolehkan jururawat-jururawat berkhidmat sambil berlatih.  Ianya 
juga dapat mengisi jawatan-jawatan kosong untuk jururawat dan memenuhi keperluan 
perkhidmatan jururawat di hospital dan klinik. 

Dengan ini, Tuan Yang di-Pertua, saya menyokong. 

Timbalan Yang di-Pertua [Datuk Lim Si Cheng]:  Tangga Batu. 

12.54 tgh. 

Tuan Haji Idris bin Haji Haron [Tangga Batu]:  Terima kasih, Tuan Yang di-
Pertua.  Ahli-ahli Yang Berhormat sekalian, saya juga pohon izin untuk bersama-sama 
membahaskan Usul Menjunjung Kasih terhadap Titah Ucapan Seri Paduka Baginda Yang 
di-Pertuan Agong pada kali ini.  Tuan Yang di-Pertua, saya berjanji akan mengambil masa 
hanya enam minit sebelum waktu makan tengah hari. 

Timbalan Yang di-Pertua [Datuk Lim Si Cheng]:  Baik. 

Tuan Haji Idris bin Haji Haron:  Tuan Yang di-Pertua, baru-baru ini kita 
mendengar satu kenyataan yang telah dikeluarkan oleh Yang Amat Berhormat Timbalan 
Perdana Menteri kita, iaitu yang menyatakan kekesalan beliau tentang pertubuhan-
pertubuhan belia hari ini yang gagal melahirkan pemimpin yang berkualiti.  Kenyataan Yang 
Amat Berhormat Timbalan Perdana Menteri ini mempunyai maksud yang begitu mendalam, 
yang mempunyai maksud yang begitu memberi erti kepada kita untuk kita lihat apakah 
sebenarnya yang dimaksudkan oleh Yang Amat Berhormat Timbalan Perdana Menteri 
sebagai pemimpin kedua tertinggi di negara kita. 

Tuan Yang di-Pertua, kalau kita amat-amati pertubuhan belia di negara kita pada 
hari ini mempunyai ramai pemimpin yang berkualiti tinggi.  Hatta ada di antara mereka yang 
telah dipilih untuk memimpin pertubuhan belia dunia.  Umpamanya Yang Amat Berhormat 
Datuk Seri Mohd. Ali bin Mohd. Rustam, Ketua Menteri Melaka, Naib Presiden UMNO yang 
hari ini adalah satu-satunya anak Asia yang telah dipilih bagi kali yang ketiga tahun yang 
ketujuh memimpin World Assembly of Youth, Pertubuhan Perhimpunan Belia Sedunia yang 
dianggotai oleh 94 negara di seluruh dunia. 



38. bandar yang tidak mempunyai pili bomba. Bersetujukah Yang Berhormat dengan cadangan saya supaya kita minta kementerian berkenaan atau bomba ini membuat survey seluruh negara dan bentangkan kepada kita, kepada Ahli-ahli di Parlimen ini, berapa jumlah pili-pili bomba yang diperlukan di seluruh negara? Terima kasih. Puan Tan Ah Eng: Tuan Yang di-Pertua, saya memang bersetuju dengan cadangan Yang Berhormat sebab di kawasan saya iaitu kawasan Skudai menghadapi masalah ini ialah kerana di tempat saya pun tiada balai bomba, walaupun telah dicadangkan dan diluluskan sebelum ini. Saya sungguh berharap balai bomba yang dirancang itu dapat diwujudkan dengan secepat mungkin untuk memberi perkhidmatan yang lebih berkesan kepada rakyat. Tuan Yang di-Pertua, perkara terakhir yang saya ingin bangkitkan dalam Dewan yang mulia ini ialah baru-baru ini Yang Berhormat Menteri Kesihatan menyatakan kegagalan peperiksaan 55% daripada jururawat pelatih telah mengakibatkan masalah kekurangan jururawat di hospital-hospital. Beliau juga menyatakan bahawa satu lagi unsur kekurangan jururawat terlatih adalah disebabkan oleh Lembaga Akreditasi Negara (LAN) kerana LAN tidak menurunkan kuasa kepada institut latihan swasta dan tidak mengiktiraf kursus latihan jururawat yang dikendalikan oleh institut-institut itu. Perkara ini sangat serius dan perlu diberi perhatian dan tindakan mengkaji semula skim latihan jururawat yang dikendalikan oleh Kementerian Kesihatan termasuk syarat pengambilan, kandungan kursus, skim latihan, tenaga pengajar, kemudahan latihan dan sebagainya harus diadakan dengan secepat mungkin. Jika, keadaan mengizinkan saya berharap Kementerian Kesihatan dapat mengadakan program latihan jururawat berasaskan hospital sama seperti latihan perguruan asas sekolah yang dijalankan untuk melatih guru- guru sandaran. Program ini membolehkan jururawat-jururawat berkhidmat sambil berlatih. Ianya juga dapat mengisi jawatan-jawatan kosong untuk jururawat dan memenuhi keperluan perkhidmatan jururawat di hospital dan klinik. Dengan ini, Tuan Yang di-Pertua, saya menyokong. Timbalan Yang di-Pertua [Datuk Lim Si Cheng]: Tangga Batu. 12.54 tgh. Tuan Haji Idris bin Haji Haron [Tangga Batu]: Terima kasih, Tuan Yang di- Pertua. Ahli-ahli Yang Berhormat sekalian, saya juga pohon izin untuk bersama-sama membahaskan Usul Menjunjung Kasih terhadap Titah Ucapan Seri Paduka Baginda Yang di-Pertuan Agong pada kali ini. Tuan Yang di-Pertua, saya berjanji akan mengambil masa hanya enam minit sebelum waktu makan tengah hari. Timbalan Yang di-Pertua [Datuk Lim Si Cheng]: Baik. Tuan Haji Idris bin Haji Haron: Tuan Yang di-Pertua, baru-baru ini kita mendengar satu kenyataan yang telah dikeluarkan oleh Yang Amat Berhormat Timbalan Perdana Menteri kita, iaitu yang menyatakan kekesalan beliau tentang pertubuhan- pertubuhan belia hari ini yang gagal melahirkan pemimpin yang berkualiti. Kenyataan Yang Amat Berhormat Timbalan Perdana Menteri ini mempunyai maksud yang begitu mendalam, yang mempunyai maksud yang begitu memberi erti kepada kita untuk kita lihat apakah sebenarnya yang dimaksudkan oleh Yang Amat Berhormat Timbalan Perdana Menteri sebagai pemimpin kedua tertinggi di negara kita. Tuan Yang di-Pertua, kalau kita amat-amati pertubuhan belia di negara kita pada hari ini mempunyai ramai pemimpin yang berkualiti tinggi. Hatta ada di antara mereka yang telah dipilih untuk memimpin pertubuhan belia dunia. Umpamanya Yang Amat Berhormat Datuk Seri Mohd. Ali bin Mohd. Rustam, Ketua Menteri Melaka, Naib Presiden UMNO yang hari ini adalah satu-satunya anak Asia yang telah dipilih bagi kali yang ketiga tahun yang ketujuh memimpin World Assembly of Youth, Pertubuhan Perhimpunan Belia Sedunia yang dianggotai oleh 94 negara di seluruh dunia.